钦定古今图书集成/理学汇编/文学典/第138卷 > 《皇太子领临安尹御笔并御批诏草跋》
## 钦定古今图书集成/理学汇编/文学典/第138卷 > 《皇太子领临安尹御笔并御批诏草跋》

周必大

乾道七年四月甲子，诏皇太子兼判临安府，用至道
故事也。或谓当以大中大夫为判官，通领府事，恐名
称未正，遂议改尹，而以侍从为少尹，馀判推官用卿
监、郎官。丁卯，将锁院，降麻，或又疑宣麻给告，非待储
贰之礼。己巳，后省官会议于史院，检照唐太宗征辽，
命太子监国，受诸司启事，或诏或制，与寻常白麻不
“同，可以为则。”上然之。庚午，臣当日被宣，中书舍人范
成大先以侍讲，递宿苍黄而出，薄暮至玉堂，御药李
某持御笔“皇太子某宜领临安尹”，总二十字，有御押
焉。三鼓进草，又拟《格式》一通，御批并依。辛未，遂告大
廷。推此盛典，号为稀阔，而臣适以史官备讨论，词臣
参润色，复得宸翰，宝藏于家，非儒生之荣遇乎？秘书
少监、兼权直学士院、兼国史院编修官、实录院检讨
官臣周某谨记。